paragraph_text: U svojim govorima i tekstovima Shrii Shrii Ánandamúrti bavio se mnogim vidovima ljudskog djelovanja i postojanja, uključujući meditaciju i duhovni razvoj, filozofiju, psihologiju, socijalnu pravdu, moguća rješenja civilizacijskih problema, filologiju, fiziologiju, ajurvedu, ekologiju, kozmologiju, umjetnost, povijest i ekonomiju, da nabrojimo tek nekad od njih, a pisao je čak i priče za djecu. U razdoblju između 1955. – 1990. godine objavljena mu je ukupno 261 knjiga. Mnoge knjige dao je kao diktate, dok su ostale sastavljene iz njegovih mnogobrojnih govora. Kada se je bavio duhovnim temama pisao je pod imenom Shrii Shrii Ánandamúrti, a kada se je bavio svjetovnim temama pisao je pod imenom Prabhát Raiņjan Sarkar.